Jesper Wecksell

Jesper ”JW” Wecksell (s. 23. helmikuuta 1995) on ruotsalainen "Counter-Strike 2" -ammattilainen. Hän edustaa nykyään EYEBALLERS-organisaation joukkuetta, ja on myös sen toinen perustaja. Häntä pidetään yhtenä kaikkien aikojen parhaimmista AWP-pelaajista. 
JW tunnetaan parhaiten urastaan fnaticista, jonka kanssa hän on voittanut kolme major-turnausta.
Ura.
2012–2013.
JW aloitti "Global Offensive" -uransa lokakuussa 2012, ja hänen ensimmäinen joukkueensa oli gosu. Hän liittyi jo joulukuussa Epsilon Esportsiin. Joukkue tuli kesäkuussa 2013 toiseksi E-Sport SM 2012-2013 Championship Finals -turnauksessa ruotsalaiselle Ninjas in Pyjamasille. JW liittyi fnaticiin elokuussa 2013. He voittivat marraskuussa ensimmäisen Counter-Striken major-turnauksen, DreamHack Winter 2013:n, joka järjestettiin Jönköpingissä Ruotsissa. JW sai turnauksen MVP-tittelin. HLTV valitsi JW:n vuoden kahdeksanneksi parhaaksi pelaajaksi. 
2014.
Seuraavaksi joukkue tuli elokuussa 2014 toiseksi erittäin merkittävästä ESL One: Cologne 2014 -turnauksesta, kun se hävisi Ninjas in Pyjamasille finaalissa. Fnatic sai tappiorahoja 50 000 dollaria. Joukkue voitti loppuvuodesta monta rahapotillisesti pienempää turnausta, joita olivat FACEIT League - Season 2, ESWC 2014 ja ESEA Season 17 - Global Invite Division. JW sai jälkimmäisen MVP-tittelin. HLTV valitsi JW:n vuoden viidenneksi parhaaksi pelaajaksi.
2015.
Fnatic aloitti vuoden 2015 voitolla Clutch Con 2015 -turnauksesta, kun se voitti Cloud9:n finaalissa. Maaliskuussa joukkue voitti toisen major-voittonsa ESL One: Katowice 2015 -turnauksesta. Joukkue sai voittorahoja 100 000 dollaria. JW:n rating turnauksessa oli huonoin sitten vuoden alun (0,99). Hän oli kuitenkin yksi joukkueensa parhaista ensimmäisten kierrostappojen saajista. He voittivat elokuussa kolmannen major-voittonsa ESL One: Cologne 2015 -turnauksesta voittamalla ranskalaisen Envyn finaalissa. JW sai turnauksen eniten AWP-tappoja, 247. Joukkue voitti vuoden viimeisenä ottelunaan niin ikään 100 000 dollarin palkintopotilla varustetun ESL ESEA Pro League Season 2 - Finals -turnauksen. HLTV valitsi JW:n vuoden kymmenenneksi parhaaksi pelaajaksi.
2016.
Fnatic voitti vuoden ensimmäisenä turnauksenaan erittäin merkittävän StarLadder i-League StarSeries XIV -turnauksen. JW:n rating oli turnauksen finaalissa joukkueensa huononin (1,21). Joukkue voitti seuraavan turnauksensa helmikuussa, joka oli ESL Expo Barcelona. JW avasi toukokuussa elektroniseen urheiluun liittyvän kaupan kotikaupungissaan. JW lähti fnaticista GODSENT-joukkueeseen elokuussa yhdessä Robin ”flusha” Rönnquistin ja Freddy ”KRIMZ” Johanssonin kanssa. Joukkue voitti vuoden parhaan turnauksensa marraskuussa, joka oli Europe Minor Championship - Atlanta 2017.
2017–2018.
JW liittyi takaisin fnaticiin huhtikuussa. Joukkue ei saavuttanut koko vuonna yhtään laadukasta voittoa, mutta sai suurimman rahapottinsa joulukuussa ESL Pro League Season 6 - Finals -turnauksesta, jossa joukkue tuli kolmanneksi. Joukkue voitti maaliskussa 2018 World Electronic Sports Games 2017 -turnauksen, josta se sai voittorahoja noin 800 000 dollaria. JW:n turnauksen paras rating tuli semifinaalissa TeamOnea vastaan (1,62), ja finaalissa hän sai 1,06 ratingin Space Soldiersia vastaan. Joukkue voitti joulukuussa vuoden viimeisen turnauksensa PLG Grand Slam 2018:n. JW:n rating finaalissa oli 1,16.
2019–2021.
Fnatic voitti vuoden 2019 ainoan merkittävän turnausvoittonsa DreamHack Masters Malmö 2019 -turnauksesta lokakuussa. JW oli finaalissa joukkueen toiseksi paras 1,12 ratingillaan. Joukkueen paras tulos vuonna 2020 tuli huhtikuussa ESL Pro League Season 11: Europe -turnauksesta, jonka finaalissa JW:n rating jäi alle yhden (0,99). Tammikuussa 2021 fnatic tuli toiseksi merkittävästä cs_summit 7 -turnauksesta. JW:n rating oli semifinaalissa Heroicia vastaan 1,11, mutta jäi reilusti alle yhden finaalissa Virtus.prota vastaan (0,76). Fnatic penkitti JW:n heinäkuussa 2021, ja JW mietti pelin vaihtamista Valorantiin.
2022–.
JW liittyi vuoden 2022 alussa Hellslayersiin. JW perusti pitkäaikaisen joukkuetoverinsa flushan kanssa nuorten "Counter-Strike: Global Offensiven" pelaajien tukemiseen tarkoitetun EYEBALLERS-organisaation. Organisaation sanottiin heti keskittyvän ainoastaan "Counter-Strikeen", eikä sille tule muita joukkueita. Organisaation rahallisesti arvokkain turnausvoitto on tullut Svenska Cupen 2023 -turnauksesta joulukuussa 2023. JW:n rating finaalissa oli ylivoimaisesti koko finaalin korkein (1,60).